## Odluka

### NN 84/2001 (29.9.2001.), Odluka

# HRVATSKI SABOR

1429

Na teme­­lju članka 80. Ustava Republike Hrvatske i članka 178.
Poslovnika Hrvatskoga sabora, Hrvatski sabor na sjednici 28. rujna 2001., donio
je

## ODLUKU

1. Ne daje se vjerodostojno tumače­­nje članka 4. Zakona o privatizaciji
Hrvatskih telekomunikacija d.d., po Prijedlogu koji je podnijela Vlada
Republike Hrvatske aktom od 20. rujna 2001. godine.

2. Ova Odluka s obrazlože­­njem objavit će se u »Narodnim novinama«.

Obrazlože­­nje

Vlada Republike Hrvatske u Prijedlogu za dava­­nje vjerodostojnog tumače­­nja
članka 4. Zakona o privatizaciji Hrvatskih telekomunikacija d.d. (»Narodne
novine« br. 65/99. i 68/01.) – u da­­lj­­njem tekstu: Zakon, postav­­lja teme­­ljno
pita­­nje primje­­njuje li se odredba članka 4. Zakona i u slučaju prodaje
preostalog dijela dionica Hrvatskih telekomunikacija d.d., postojećem strateškom
ulagate­­lju.

U razmatra­­nju pita­­nja i
utvrđiva­­nja stajališta va­­lja polaziti od s­­ljedeće­g:

*– prvo –* Ustavom Republike Hrvatske,
­­nje­govom odredbom članka 49. stavka 4. utvrđeno je da: »Prava stečena ulaga­­njem
kapitala ne mogu se uma­­njiti zakonom niti drugim pravnim aktom.«,

*– drugo –* donoše­­njem
Zakona, zakonodavac je utvrdio član­kom 2. stavak 1. točka 3. da će se najma­­nje
25% i jedna dionica Hrvatskih telekomunikacija d.d. prodati strateškom ulagate­­lju,
koji će se izabrati u propisanom postupku kako to određuje članak 4. Zakona.

*– treće –*  postupak prodaje dionica Hrvatskih
telekomunikacija d.d. sukladno odredbama članka 2. stavka 1. točke 3. i članka
4. je proveden, dakle u propisanom postupku izabran je strateški ulagate­­lj,
sa ­­njim je sklop­­ljen ugovor o takvom strateškom ulaga­­nju i ta prodaja je
obav­­ljena.

*– četvrto –*  prodaja preostalog dijela dionica sukladno tržiš­nim
prilikama strateškom ulagate­­lju ili na tržištu kapitala, kako to utvrđuje
odredba točke 5. stavka 1. članka 2. Zakona, ne može predstav­­ljati obvezu
izbora »novog« strateškog ulagate­­lja. Naime, pod pojmom »strateški ulagate­­lj«
treba razumjevati jednu oso­bu ili više povezanih osoba u jezičnom, pravnom i
logičkom tumače­­nju, jer taj pojam podrazumijeva pravno i stvarno pre­vla­davajući
utjecaj u dioničkom društvu, kako je to i izrijekom utvrđeno u drugoj rečenici članka
4. stavka 2. Zakona.

*– peto –*  izričajem »ili na tržištu kapitala« u odredbi
točke 5. stavka 1. članka 2. Zakona, zakonodavac je odredio mogućnost da ako
strateški ulagate­­lj više ne postoji, da se preostale dionice prodaju na tržištu
kapitala sukladno odluci Vlade Republike Hrvatske, dakle, u tom slučaju te
dionice bi se prodavale »običnom« financijskom ulagate­­lju.

*– šesto –* ugovor o strateškom
ulaga­­nju sa strateškim ulaga­te­­ljem je na snazi, pa bi prodaja drugom,
novom »strateškom« ulagate­­lju mogla uslijediti samo u slučaju raskida ovoga
ugovora. No, kako to nije slučaj, prodaja »novom« odnosno »drugom« strateškom
ulagate­­lju bilo bi povreda odredbe članka 49. stavka 4. Ustava Republike
Hrvatske, na štetu postojeće­g strateškog ulagate­­lja. Pored toga ne mogu
postojati dva ili više »strateških ulagate­­lja«.

Zak­­ljučno, smatra se da
preostale dionice Hrvatske telekomunikacija d.d., iz točke 5. stavka 1. članka
2. Zakona, va­­lja prodati postojećem strateškom ulagate­­lju, što znači da se
postupak utvrđen člankom 4. Zakona ne odnosi na postupak prodaje tih preostalih
dionica Hrvatskih telekomunikacija d.d. Drugačije tumače­­nje bilo bi suprotno
pravnoj sigurnosti, protivno ci­­ljevima zakonodavca i u suprotnosti s
odredbama Zakona i interesa Re­pub­like Hrvatske.

Na teme­­lju pred­­nje­g
Odbor je polazeći od članka 49. Ustava Republike Hrvatske utvrdio da su odredbe
članka 4. Zakona u svezi s odredbom članka 2. stavka 1. točke 5. istog Zakona
nedvojbene te da nema osnove za dava­­nje vjerodostojnog tumače­­nja, pa je
predložio Hrvatskom saboru da donese odluku kojom se takovo tumače­­nje neće
dati.

Klasa: 021-12/01-05/36
Zagreb, 28. rujna 2001.

HRVATSKI SABOR

Predsjednik
Hrvatskoga sabora
**Zlatko Tomčić,** v. r.

if !supportEmptyParas endif

Odluka, NN 84/2001-1429